**Anexa 3. Grile de verificare şi evaluare a cererilor de finanţare**

**Sistemul de notare este: DA/NU/NA**

| **Criteriu** | | | **Sistem notare** | |
| --- | --- | --- | --- | --- |
| **Verificare administrativă** | | |  |  |
| **Conformarea formală** cu toate cerinţele specifice formulate în ghidul solicitantului: | | |  |  |
| 1. Cererea de finanţare a fost încărcată în MySMIS şi are toate secţiunile completate? | | |  |  |
| 1. Cererea de finanţare include toate anexele obligatorii, în formatul solicitat prin ghidul solicitantului şi MySMIS? | | |  |  |
| 1. Declaraţia de eligibilitate (anexa C1.1) a fost încărcată în MySMIS şi este completată, datată, ştampilată, semnată şi cu numele complet al persoanei semnatare? | | |  |  |
| 1. Declaraţia de angajament (anexa C1.2) a fost încărcată în MySMIS şi completată, datată, ştampilată, semnată şi cu numele complet al persoanei semnatare? | | |  |  |
| 1. Dacă solicitantul / partenerul este APM, Declaraţia APM (anexa C1.3) a fost încărcată în MySMIS şi este completată, datată, ştampilată, semnată şi cu numele complet al persoanei semnatare? | | |  |  |
| 1. Declaraţia privind eligibilitatea TVA (anexa C1.4), a fost încărcată în MySMIS şi este completată, datată, ştampilată, semnată şi cu numele complet al persoanei semnatare? | | |  |  |
| 1. Declaraţiile privind conflictul de interese (anexa C1.5.), au fost încărcate în MySMIS şi sunt completate, datate, semnate şi cu numele complet al persoanei semnatare? | | |  |  |
| 1. Dacă proiectul este implementat în parteneriat, Formularul Acordului de Parteneriat (anexa C1.6), a fost încărcat în MySMIS şi este completat, datat, ştampilat, semnat şi cu numele complet al persoanelor semnatare? | | |  |  |
| 1. Raportul procedurii de selecţie a partenerilor în cazul parteneriatelor public-privat (Anexa C1.7) a fost anexat ? | | |  |  |
| 1. Actul constitutiv/act normativ de înfiinţare şi statut/hotărârea judecătorească de dobândire a personalităţii juridice/Extras de la Registrul Comerţului/Registrul Asociaţiilor şi Fundaţiilor, alte documente de înfiinţare relevante, cu informaţii despre solicitant şi parteneri (Anexa C2.1) a fost anexat? | | |  |  |
| 1. Contracte de administrare/convenţii de custodie a ariilor naturale protejate *(nu este obligatorie în cazul proiectelor naţionale) ( Anexa*  C2.2) au fost anexate ? | | |  |  |
| 1. Adeverinţă emisă de către MM că o arie naturală protejată de interes naţional /sit Natura 2000 pentru care o autoritate de mediu depune proiect, nu are administrator sau custode, (Anexa C2.3) a fost anexată? | | |  |  |
| 1. Actul de împuternicire pentru depunere cerere de finanțare (este obligatoriu doar în cazul împuternicirii/delegării calității de ordonator principal de credite) - Anexa C2.4. a fost anexat? | | |  |  |
| 1. Decizia de înfiinţare a UIP a fost atașată (Anexa C2.5)? | | |  |  |
| 1. Actele de reglementare aferente procesului de Evaluare a Impactului asupra Mediului (EIM), inclusiv Raportul de Mediu – unde este cazul- sunt anexate (Anexa C 3.1)? | | |  |  |
| 1. Avizul Consiliului Ştiinţific al parcurilor naţionale/naturale/rezervaţii ale biosferei sau al autorităţii competente în cazul în care aria protejată nu are Consiliu Ştiinţific constituit, după caz, pentru proiectele care prevăd măsuri active de conservare (Anexa C3.2) a fost anexat ? | | |  |  |
| 1. Acord de la ANPM în care se va preciza faptul că nu există suprapunere cu proiectul finanţat la nivel naţional de ANPM, dacă proiectul conţine un sistem informatic (Anexa C3.3.) a fost anexat? | | |  |  |
| 1. Avizul Asociaţiei de Dezvoltare Intercomunitară pentru ITI Delta Dunării pentru proiectele care contribuie la dezvoltarea ITI (Anexa C3.4) a fost anexat? | | |  |  |
| 1. Avizul MM, care va certifica necesitatea şi oportunitatea realizării planului de acţiune pentru respectiva specie de interes comunitar (Anexa C3.5) a fost anexat? | | |  |  |
| 1. Documentele vizând proprietatea terenurilor sunt ataşate, inclusiv Nota explicativă privind situația terenurilor? (Anexe C4) | | |  |  |
| 1. C4.1 Hotărâri emise de consiliile judeţene/locale | | |  |  |
| 1. C4.2 Adeverinţe / certificate emise de autorităţi ale administraţiei publice | | |  |  |
| 1. C4.3 Orice act juridic, normativ ori administrativ, cu titlu patrimonial ori nepatrimonial, oneros ori gratuit, emis ori semnat de instituţia publică competentă potrivit legii | | |  |  |
| 1. C4.4 Extras de carte funciară sau alte documente admise de lege. | | |  |  |
| 1. C4.5. Acordul scris al proprietarilor, în cazul în care solicitantul nu este proprietar, iar terenul se află în proprietate privată | | |  |  |
| 1. C4.6 Acordul scris al proprietarului terenului vecin, aflat în proprietate privată | | |  |  |
| 1. C4.7 Raport elaborat de către un evaluator certificat, prin care se va stabili valoarea de piaţă a terenului | | |  |  |
| 1. Formularul standard Natura 2000/documentul de fundamentare a instituirii ariei naturale protejate de interes naţional pentru toate ariile naturale protejate (situri Natura 2000 sau arii naturale protejate de interes naţional) vizate de proiect, sau/ şi fişa ariei naturale protejate disponibilă la APM pentru ariile naturale protejate de interes naţional (Anexa C.5) a fost anexat? | | |  |  |
| 1. Plan de management aprobat (pentru Acţiunea B) şi actul normativ de aprobare (Anexa C.6) a fost anexat? | | |  |  |
| 1. Dacă proiectul conţine lucrări de infrastructură, studiul de fezabilitate / proiectul tehnic este anexat (Anexa C7 şi Anexa C8)? | | |  |  |
| 1. Planul de informare şi publicitate este ataşat?(Anexa C9) | | |  |  |
| 1. În cazul entităților de drept privat, Bilanţul contabil, împreună cu contul de profit şi pierdere/contul rezultatului exercițiului după caz, depus şi înregistrat la organul fiscal competent, și după caz, Nota justificativă privind sursa pierderilor și modul de remediere a situației/ În cazul instituțiilor publice, bugetul aprobat al instituției publice care cofinanțează proiectul sau demararea procedurilor de includere în buget este/sunt anexate? (Anexa C.10) | | |  |  |
| 1. Documentul privind descrierea măsurilor inovative (Anexa C.11) a fost anexat? | | |  |  |
| 1. În cazul proiectelor ce conţin investiţii realizate înainte de înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii  * *Conform document elaborat de Serviciul de Achiziţii al AMPOIM* | | |  |  |
| 1. Matricea de corelare a proiectului a fost atașată? (Anexa C.12) | | |  |  |
| 1. Planul de achiziții în format tabelar a fost atașat? (Anexa C.13) | | |  |  |
| 1. Graficul de implementare al proiectului a fost atașat? ( Anexa C.14) | | |  |  |
| 1. Bugetul proiectului în format tabelar a fost atașat (Anexa C.15) | | |  |  |
| 1. Pentru fiecare dintre activitățile proiectului (inclusiv cele realizate cu personalul propriu) au fost atașate oferte pentru justificarea bugetului, precum și un centralizator al acestora? | | |  |  |
| 1. Pentru proiectele ce necesită amplasarea de panouri de publicitate, a fost atașat acordul proprietarului terenului? | | |  |  |
| **Proiectul este admis?** | | |  |  |
| * **DA** | | * **NU** |  |  |
| **Comentarii:** | | |  |  |
| **Criteriu** | | | **Sistem notare** |  |
| **Eligibilitate** | | |  |  |
| 1. **Eligibilitatea solicitantului/partenerului** | | | |  |
| Solicitantul/partenerul face parte din categoria de beneficiari menţionată în POIM, respectiv în ghidul solicitantului, OS 4.1 | | |  |  |
| Solicitantul/partenerul îndeplineşte toate criteriile de natură instituţională, legală şi financiară conform prevederilor din Ghidul solicitantului: | | |  |  |
| 1. Solicitantul/partenerul[[1]](#footnote-1) este o persoană juridică, entitate constituită conform legii, înregistrată în România. Organizaţiile neguvernamentale (asociaţii şi fundaţii) /institute de cercetare / universităţi / muzee au prevăzut în actul constitutiv atribuţii de protecţia mediului şi/sau protecţia naturii, dacă nu au calitate de custode/administrator[[2]](#footnote-2).  * *Se probează prin act constitutiv/act normativ de înfiinţare şi statut/hotărârea judecătorească de dobândire a personalităţii juridice/extras de la Registrul Comerţului/Registrul Asociaţiilor şi Fundaţiilor, alte documente de înfiinţare relevante, cu informaţii despre solicitant şi parteneri (Anexa C2.1. la Cererea de finanţare). Se vor prezenta toate actele necesare evaluării tuturor condițiilor necesare evaluării calității de solicitant, așa cum sunt prevăzute în prezentul ghid.* | | |  |  |
| 1. *Solicitantul/partenerul nu se încadrează într-una din situaţiile de mai jos:* 2. este în incapacitate de plată/ în stare de insolvenţă conform prevederilor Ordonanţei de urgenţă a Guvernului nr. 46/2013 privind criza financiară şi insolvenţa unităţilor administrativ-teritoriale, respectiv conform prevederilor Legii nr. 85/2014 privind procedurile de prevenire a insolvenţei și de insolvență, cu modificările şi completările ulterioare, după caz; 3. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau suspendarea activităţilor sale comerciale; 4. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat şi bugetului local în conformitate cu prevederile legale în vigoare în România; 5. solicitantul/partenerul inclusiv reprezentantul legal al solicitantului/partenerului a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs); 6. solicitantul/partenerul inclusiv reprezentantul legal al solicitantului/partenerului a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene; 7. *(pentru societăţi comerciale) și alte entități care derulează activități economice* este o întreprindere aflată în dificultate în sensul prevederilor art. 2 punctul 18 din Regulamentul 651/2014 al CE şi anume:   (i) în cazul unei societăţi comerciale cu răspundere limitată, atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (şi din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depăşeşte jumătate din capitalul social subscris;  (ii) în cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii, atunci când mai mult de jumătate din capitalul propriu aşa cum reiese din contabilitatea societăţii a dispărut din cauza pierderilor acumulate;  (iii) atunci când întreprinderea face obiectul unei proceduri colective de insolvenţă sau îndeplineşte criteriile prevăzute de legislaţia naţională pentru iniţierea unei proceduri colective de insolvenţă la cererea creditorilor săi;  (iv) atunci când întreprinderea a primit ajutor pentru salvare şi nu a rambursat încă împrumutul sau nu a încetat garanţia sau a primit ajutoare pentru restructurare şi face încă obiectul unui plan de restructurare;  (v) în cazul unei întreprinderi care nu este un IMM, atunci când, în ultimii doi ani:  -raportul datorii/capitaluri proprii al întreprinderii este mai mare de 7,5 şi  -capacitatea de acoperire a dobânzilor calculată pe baza EBITDA se situează sub valoarea 1,0.   * *Conform informaţiilor furnizate şi asumate prin Declaraţia de eligibilitate Anexa C 1.1;* * *În cazul solicitanților societăți comerciale) și alte entități care derulează activități economice, punctul 6 va fi verificat în etapa de eligibilitate, în baza Declarației de eligibilitate a solicitantului/partenerului (Anexa C1.1. la Cererea de finanțare). În cazul în care proiectul va obține punctajul minim pentru a fi selectat spre finanțare (80 de puncte), se va verifica îndeplinirea acestei condiții în baza metodologiei de calcul pentru întreprinderi în dificultate ce va fi publicată pe pagina de internet www.fonduri-ue.ro.* | | |  |  |
| 1. *Reprezentantul legal al solicitantului/partenerului și membrii UIP nu se află în situație de conflict de interese, astfel cum este definit în legislaţia naţională.*   *Se probează prin Declaraţia privind conflictul de interese (Anexa C1.5. la Cererea de finanţare)* | | |  |  |
| 1. *Solicitantul demonstrează capacitate de management de proiect, prin informații privind Unitatea de Implementare a Proiectului. Nu sunt eligibili solicitanții care au toate posturile vacante.*  * *Probează cu Decizia de înfiinţare a UIP (Anexa C2.5), CV-urile membrilor UIP/fişe de post (dacă posturile sunt vacante, se prezintă doar fișele de post; pentru posturile ocupate, se prezintă atât CV-urile, cât și fișele de post); a se vedea descrierea din secţiunea Resurse Umane din Cererea de Finanţare.* | | |  |  |
| 1. *Solicitantul/partenerul demonstrează capacitate tehnică pentru susţinerea activităţilor proiectului. În cazul în care beneficiarul şi/sau partenerul implementează ei înşişi o parte sau toate activităţile proiectului, trebuie să dovedească faptul că deţin personal calificat (cel puţin 3 ani experienţă în domeniul relevant pentru activitatea pe care o desfăşoară)*  * *Probează cu experienţa angajaţilor / structurii în implementarea unor proiecte similare* *în domeniul relevant: CV-uri, fişe de post şi alte informaţii similare relevante precum: expertiză relevantă pentru elaborarea unor studii de biodiversitate, etc., descrisă în secţiunea Capacitate tehnică din Cererea de Finanţare.* | | |  |  |
| * 1. Solicitantul demonstrează capacitate financiară pentru susţinerea implementării proiectului (pentru instituţii publice: bugetul aprobat sau demersurile realizate pentru prinderea în buget; în cazul altor solicitanţi decât instituţiile / autorităţile publice: profitul net/din exploatare pe ultimul exerciţiu financiar încheiat înaintea depunerii Cererii de finanţare. În cazul entităţilor non profit, se va verifica, conform Contului rezultatului exerciţiului sau Contului prescurtat al rezultatului exerciţiului, după caz, ca acesta să nu aibă pierderi înregistrate pe ultimul exerciţiu financiar încheiat; în cazul în care se înregistrează pierderi, se va demonstra modul în care activitățile proiectului pot fi susținute). Dacă solicitantul nu a înregistrat un exerciţiu financiar încheiat, trebuie să dovedească capacitatea de a asigura fondurile necesare implementării proiectului. * *Se probează cu Anexa C1.2 Declaraţia de angajament corelată cu descrierea din secţiunea Capacitate financiară din Cererea de finanţare* * *Pentru entităţile private ce au calitatea de solicitant sau partener (dacă partenerii au responsabilităţi financiare în proiect) se probează cu bilanţul contabil (auditat/semnat de cenzori dacă acest lucru este solicitat de legislaţia în vigoare) pe ultimul an financiar şi contul de profit şi pierdere sau contul rezultatului exercițiului, după caz, înregistrate la organele competente ale solicitantului Anexa C.10 la Cererea de finanţare;* * *Pentru entitățile non-profit care au inregistrat pierderi in ultimul exercitiu financiar, se va atașa o notă justificativă privind sursa pierderilor și modul de remediere a situației[[3]](#footnote-3). În cazul solicitanţilor care nu au încheiat un exerciţiu financiar, se va face dovada existenţei fondurilor de functionare a activității de bază/principale pe toata durata de implementare a proiectului. În cazul organizațiilor non-profit care au înregistrat pierderi în exercițiul financiar anterior, se va face dovada existenţei fondurilor care acoperă pierderea înregistrată. Dovada existenței fondurilor se va face prin accesul la o linie de credit valabilă pe durata de implementare a proiectului/scrisoare de confort/dovada disponibilului financiar în cont (extras de cont) demonstrarea faptului că situația financiară este generată de anumite aspecte ce urmează a fi remediate.* * *Pentru instituții publice,* ***bugetul aprobat*** *al instituției publice care cofinanțează proiectul sau* ***demararea procedurilor*** *de includere în buget;* | | |  |  |
| *g*) Solicitantul/partenerul îndeplineşte, după caz, următoarele condiţii specifice: | | |  |  |
| * În cazul în care solicitantul/partenerul este custode / administrator de arie naturală protejată de interes naţional / sit Natura 2000, se face dovada prin convenţia de custodie / contractul de administrare, încheiate conform normelor legale în vigoare   *Conform convenţiei de custodie / contractului de administrare, valabil la data depunerii proiectului, Anexa C2.2.* | | |  |  |
| * Pentru activităţile de tip A, în cazul în care o arie protejată nu are structură de administrare constituită sau custode, solicitanţii eligibili pot fi doar parteneriate cu APM / instituţia care este responsabilă pentru asigurarea managementului ariei protejate (oricare dintre aceștia putând fi lideri);   *Se probează prin actul de înfiinţare al autorităţii, menţionat în cererea de finanţare (Anexa C2.1. la cererea de finanţare), şi prin adeverinţă emisă de către ANANP/ANPM/MM că respectiva arie naturală protejată de interes naţional nu are administrator sau custode (Anexa C2.3. la Cererea de finanţare)* | | |  |  |
| * Pentru activităţile de tip B, în cazul în care o arie protejată nu are structură de administrare constituită sau custode, solicitanţii eligibili pot fi doar autorităţile cu competenţe în domeniul protecţiei mediului, singuri sau în parteneriat (având întotdeauna calitatea de lider).   *Se probează prin actul de înfiinţare al autorităţii, menţionat în cererea de finanţare (Anexa C2.1. la cererea de finanţare) şi prin adeverinţă emisă de către ANPM/MM că respectiva arie naturală protejată de interes naţional nu are administrator sau custode (Anexa C2.3. la Cererea de finanţare)* | | |  |  |
| * În cazul în care solicitantul/partenerul este o Agenţie de Protecţie a Mediului sau o instituție publică, se va face dovada separării atribuţiilor de implementare a proiectului de atribuţiile de autorizare a proiectului (acord de mediu, aviz Natura 2000, autorizaţie de construcţie etc.)   *Conform Declaraţiei asumată de reprezentatul legal al solicitantului/ partenerului (sau altă instituție publică), Anexa C1.3.* | | |  |  |
| *h)* În cazul parteneriatelor încheiate între entităţile finanţate din fonduri publice cu alte entităţi din sectorul privat, procedura de selecţie a acestora respectă, cel puţin principiile transparenţei, tratamentului legal, nediscriminării şi utilizării eficiente a fondurilor publice.  *Conform Raportului procedurii de selectie (sau alte documente echivalente) Anexa C1.7 și descrierii din secţiunea Capacitate administrativă din Cererea de finanţare* *care detaliază modul de respectare a acestor principii* | | |  |  |
| **B. Eligibilitatea proiectului** | | | |  |
| 1. Proiectul se încadrează în categoriile de acţiuni finanţabile menţionate în POIM, corespunzătoare AP 4, OS 4.1, iar perioada de implementare a proiectului se încadrează în perioada de eligibilitate a cheltuielilor (între 01.01.2014 şi 31.12.2023).   *Conform secţiunii Obiective proiect şi Activităţi Previzionate din cererea de finanţare* *corelat cu Anexa C.14 Graficul de implementare al proiectului* | | |  |  |
| 1. Pentru proiectele de tip A ce propun revizuirea unui plan de management, solicitantul a justificat necesitatea revizuirii raportat la planul de management iniţial   *Conform descrierii de la secţiunea Justificare* | | |  |  |
| 1. Proiectele de tip A ce propun Planuri de acţiune pentru speciile de interes comunitar sunt întocmite la nivel national?   *Conform descrierii din Secţiunea Localizare corelat cu Avizul MM (Anexa C3.5), care va certifica necesitatea şi oportunitatea realizării planului de acţiune pentru respectiva specie de interes comunitar* | | |  |  |
| 1. Pentru acţiuni de tip A, durata proiectului este de maxim 36 de luni.   Pentru acţiuni de tip B, pentru proiecte al căror specific şi a căror complexitate necesită o durată mai mare de implementare, proiectele pot avea o durată de maxim 60 de luni, cu condiţia ca termenul de finalizare a proiectelor respective să nu depăşească data limită de eligibilitate a cheltuielilor (31.12.2023).  *Conform secţiunii Activităţi Previzionate din cererea de finanţare corelat cu Anexa C.14 Graficul de implementare al proiectului* | | |  |  |
| 1. Pentru cazurile în care perioada convenţiei de custodie/contractului de administrare expiră înainte de finalizarea proiectului, custodele trebuie să vină în parteneriat cu APM-ul local, astfel încât în cazul neacordării acesteia, APM-ul să poată prelua rezultatele proiectului. Implementarea proiectului se va desfăşura în continuare în condiţiile contractului de finanţare.   *A se vedea secţiunea Sustenabilitate din Cererea de finanţare, corelat cu Anexa C 1.6 Acord de parteneriat* | | |  |  |
| 1. Proiectul este localizat în regiunile mai puţin dezvoltate (Vest, Nord-Vest, Nord-Est, Sud-Est, Sud-Muntenia, Sud-Vest, Centru). Pentru acţiunile finanţabile în cadrul alocării aferente ITI Delta Dunării, proiectele trebuie să fie localizate în aria ITI.   *Conform secţiunii Localizare proiect din Cererea de finanţare* | | |  |  |
| 1. Scopul şi obiectivele proiectului trebuie să fie în concordanţă cu acţiunile obiectivului specific 4.1 şi cu activităţile eligibile prezentate în ghid:    * Pentru acţiunea A, proiectul trebuie să vizeze cel puţin un sit Natura 2000   *Conform secţiunii Obiective și Localizare proiect din Cererea de finanţare*   * + Pentru acţiunea B, proiectul trebuie să vizeze unul din planurile de management aprobate de către autoritatea de mediu, aşa cum se regăsesc în Anexa 8 la prezentul Ghid şi să vizeze cel puţin un sit Natura 2000. Proiectul propus va acoperi măsuri cuprinse în planul de management, aşa cum au fost prioritizate în cadrul acestuia, respectând plafonul maxim la nivelul proiectului și celelalte condiții prevăzute în prezentul Ghid privind activitățile finanțabile (Secțiunea 1.3.2 și 1.3.3). (În cazul în care au fost deja realizate anumite măsuri din alte surse de finanţare, în ordinea priorităţilor menţionate mai sus, acest lucru va fi detaliat în cadrul Cererii de finanţare. Solicitantul este liber să aleagă din lista măsurilor de management în funcție de prioritățile actuale al ariei protejate   *Conform secţiunilor Obiective, Activităţi previzionate, Buget din Cererea de finanţare* *corelate cu Anexa C.12 Model Matrice de corelare a proiectului* | | |  |  |
| * + Pentru acţiunea B, alocarea bugetară a proiectului trebuie să fie orientată spre măsuri de conservare activă[[4]](#footnote-4) în proporţie de minim 40% din valoarea totală eligibilă a proiectului[[5]](#footnote-5)   *Conform secţiunii Buget şi Activităţi previzionate din Cererea de finanţare* | | |  |  |
| * + Pentru acţiunea C, rezultatele proiectul trebuie să fundamenteze raportări solicitate de către Directiva Habitate şi Păsări sau elemente necesare implementării Strategiei Naţionale pentru Conservarea Biodiversităţii.   *Conform secţiunilor Obiective și Justificare din Cererea de finanţare* | | |  |  |
| 1. Bugetul proiectului respectă indicaţiile privind structura propusă a cheltuielilor şi bugetarea activităţilor cu caracter general menţionată la secţiunea 1.3.3   *A se vedea secţiunea Buget din Cererea de finanţare* *și Anexa C.15 Bugetul proiectului* | | |  |  |
| *i)* Valoarea totală eligibilă a proiectelor dedicate nu depăşeşte pragurile stabilite prin ghidul solicitantului:   * pentru acţiunile de tip A valoarea totală eligibilă de 5.000.000 euro, respectiv 10.000.000 euro pentru proiecte de tip ITI Delta Dunării (echivalent în lei la cursul Infoeuro din luna anterioară depunerii Cererii de finanţare); * pentru acţiunile de tip B nu depăşeşte valoarea totală eligibilă de 10.000.000 euro respectiv 15.000.000 euro pentru proiecte de tip ITI Delta Dunării (echivalent în lei la cursul Infoeuro din luna anterioară depunerii Cererii de finanţare). * pentru acţiunile de tip C, nu depăşeşte valoarea totală eligibilă de 20.000.000 Euro.   *Conform secţiunii Buget din Cererea de finanţare* *și Anexa C.15 Bugetul proiectului* | | |  |  |
| *j)* Proiectul trebuie:   * Să respecte legislaţia şi regulile în domeniul egalităţii de şanse şi politicii nediscriminatorii, dezvoltării durabile, achiziţiilor publice, informării şi publicităţii şi ajutorului de stat * Să nu fi beneficiat de finanţare din fonduri publice (altele decât fondurile proprii) în ultimii 5 ani înainte de data depunerii cererii de finanţare, pentru aceleaşi tip de activităţi; dacă proiectul a fost finanţat din fonduri proprii, acesta este eligibil doar dacă nu este finalizat la data depunerii; * Să respecte prevederile legislaţiei naţionale referitoare la eligibilitatea cheltuielilor   *Conform Declaraţiei de eligibilitate a solicitantului (Anexa C1.1)* *corelat cu secțiunea Principii orizontale* | | |  |  |
| k) Nu sunt propuse spre finanțare operațiuni care au fost încheiate în mod fizic sau implementate integral la data deciziei de a investi și pentru care toate plățile aferente au fost efectuate, iar contribuția publică relevantă a fost plătită beneficiarilor   * *Se probează prin secțiunea Activități previzionate și prin secțiunea Buget din Cererea de finanțare* | | |  |  |
| l) Pentru acțiunile de tip B se va demonstra dreptul de proprietate și/sau concesiune cu privire la terenul unde se face investiţia/lucrările de infrastructură, pe perioada implementării proiectului şi inclusiv pe o perioadă de cinci ani de la data previzionată pentru efectuarea plăţii finale în cadrul proiectului. Contractul de concesiune trebuie să se afle în perioada de valabilitate   * *Se probează cu Declarația de eligibilitate a solicitantului/partenerului (Anexa C1.1. la Cererea de finanţare și Anexele de tip C4 - documente justificative privind proprietatea asupra terenurilor necesare pentru implementarea proiectului;* * *În cazul în care, la momentul depunerii cererii de finanțare, nu se poate face dovada dreptului de proprietate/concesiune asupra imobilelor supuse investiţiei, intenția de dobândire va fi verificată în etapa de eligibilitate, în baza Declaraţiei de eligibilitate a solicitantului/partenerului (Anexa C1.1. la Cererea de finanţare). În aceste situații, se va anexa o Notă explicativă privind situația terenurilor și motivele pentru care documentele nu au fost disponibile în această etapă (urmând a fi transmise în etapa de contractare, în situația aprobării proiectului).* * Pentru proiectele de tip B care presupun lucrări de infrastructură altele decât cele care reprezintă măsuri active de conservare sau care vizează managementul ariei, terenurile trebuie să aparţină domeniului public al statului sau al unităţii administrativ teritoriale. * *Se probează cu Anexele C4.1 – C4.5 la Cererea de finanțare* * Pentru acțiunile de tip B ce urmează a fi implementate pe suprafețe aflate în proprietate privată, și care presupun măsuri de conservare activă sau dedicate managementului ariei, se vor respecta normele legale în vigoare privind regimul proprietății private. * *Se probează cu documentul reprezentând acordul scris al proprietarului referitor la derularea activităților din cadrul proiectului* sub forma oricărui act juridic prin care i se asigură solicitantului accesul pe durata de implementare și sustenabilitate a proiectului, cu precizarea clară a consecințelor în cazul în care sustenabilitatea proiectului nu este asigurată din culpa dovedită a proprietarului *precum și cu actele de proprietate aferente declarației;* * Pentru toate proiectele care necesită amplasarea de panouri de publicitate se face dovada acordului proprietarului terenului * *Se probează cu acordul proprietarului terenului* | | |  |  |
| m) Proiectele din cadrul acţiunii B vor fi însoţite de studiul de fezabilitate și /sau studiu tehnic de înființare a plantațiilor, conform condițiilor detaliate în ghid (după caz), însoțite de toate avizele necesare   * *Conform Anexei C.7/ C.8* * *În cazurile limitate în care aceste documente nu sunt necesare, se va justifica corespunzător* * *În anumite situații bine justificate, anumite avize pot fi prezentate în etape ulterioare (nu se aplică documentelor aferente procedurii de evaluare a impactului asupra mediului și declarației Natura 2000)* | | |  |  |
| n) Pentru proiectele din cadrul acţiunii B care conţin activitate de achiziţie teren, se va face dovada evaluării terenului de către un evaluator certificat, prin care se va stabili valoarea de piaţă a terenului   * *Se probează cu Anexa C4.7 Raport de evaluare a terenului* | | |  |  |
| o) Pentru proiectele care contribuie la dezvoltarea ITI, acestea vor fi însoţite de avizul Asociaţiei de Dezvoltare Intercomunitară pentru ITI Delta Dunării   * *Conform Anexei C 3.4* *corelat cu secţiunea Relevanţă/Justificare din Cererea de finanţare* | | |  |  |
| p) Pentru proiectele ce propun activităţi de comunicare şi conştientizare, acestea se regăsesc incluse în planul de informare şi publicitate   * *Conform secţiunii Activităţi şi Resurse din cererea de finanţare corelat cu Anexa C.9 Plan de informare şi publicitate* | | |  |  |
| q) Dacă proiectul conţine un sistem informatic, se va prezenta un acord de la ANPM în care se va preciza faptul că nu există suprapunere cu proiectul finanţat la nivel naţional de ANPM   * *Se probează prin Anexa C3.3. de la Cererea de finanţare* | | |  |  |
| r) Activităţile de întărire a capacităţii administrative propuse prin proiect sunt justificate printr-o analiza a deficienţelor şi măsurilor necesare de soluţionare a acestora privind întărirea capacităţii administrative   * *Conform secţiunii Justificare* | | |  |  |
| s) Proiectele ce conțin activități de reducere a efectelor presiunilor hidromorfologice la nivelul cursurilor de apă în vederea protecţiei biodiversităţii, descriu modul în care funcționalitatea acestora va fi monitorizată pe durata de sustenabilitate a proiectului în vederea atingerii obiectivului de protecție a biodiversității, restaurare a zonelor umede, restaurare a albiei şi a reliefului din lunca inundabilă a corpurilor de apă, etc.;   * *Se probează prin Secţiunea Sustenabilitate din Cererea de finanţare* | | |  |  |
| t) Dacă proiectul conţine investiţii realizate înainte de înainte de depunerea cererii de finanţare, acestea au fost verificate din punct de vedere al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii.   * *Conform document elaborat de Serviciul de Achizitii* *vizând verificarea dosarului de achiziţie publică depus de către solicitant* | | |  |  |
| ț) Pentru proiectele de tip BInfrastructura realizată prin proiect / rezultatele proiectului nu reprezintă o activitate economic, fiind legate de obiectivele de protecție a biodiversității și nu reprezintă o infrastructură / rezultate exploatabile din punct de vedere comercial:   * *Se probează prin declarația de angajament prin care își asumă separarea activităților economice de activitățile necesare protecției biodiversității finanțate prin proiect, corelat cu descrierea din secțiunea Sustenabilitate* | | |  |  |
| u) Pentru proiectele de tip B, în cazul proiectelor în care se va percepe o contribuție monetară, aceasta acoperă o parte limitată a costurilor de funcționare și nu alterează natura non-economică a activității de bază, nereprezentând astfel o remunerare reală a serviciului furnizat/activității prestate   * *Se probează prin analiza veniturilor ce pot fi generate prin proiect, raportat la costurile de investiții și operare (fundamentată la nivelul analizei financiare din studiul de fezabilitate)* | | |  |  |
| v) Pentru proiectele de tip B, în cazul proiectelor ale căror rezultate, inclusiv infrastructura realizată prin proiect, vor fi utilizate atât pentru activități non-economice, cât și pentru activități economice, activitatea economică nu depășește maxim 20% din resursele utilizate /capacitatea infrastructurii anual.   * *Se probează prin descrierea activității solicitantului și a analizei financiare din studiul de fezabilitate și declarația de angajament* | | |  |  |
| **Proiectul este eligibil?** | | |  |  |
| * **Da** | * **Nu** | |  |  |
| **Comentarii** | | |  |  |
| **Evaluarea tehnico-economică** | | | Maxim | Minim |
| **1. Relevanţa şi oportunitatea proiectului** | | | **40** | **20** |
| * 1. ***Contribuţia proiectului la obiectivele POIM, Axa Prioritară 4, Obiectivul Specific 4.1***  1. **Elaborarea planurilor de management/seturilor de măsuri de conservare / planurilor de acţiune pentru ariile naturale protejate** (inclusiv cele situate în mediul marin) şi pentru speciile de interes comunitar neacoperite de proiectele anterioare   *Punctajul se va acorda în funcţie de numărul siturilor Natura 2000 acoperite prin proiect*  *16 puncte = 1 sit Natura 2000*  *18 puncte = 2 situri Natura 2000*  *20 puncte = 3 situri Natura 2000*  *22 puncte = 4 situri Natura 2000*   1. **Implementarea planurilor de management / seturilor de măsuri de conservare/ planurilor de acţiune pentru ariile naturale protejate şi pentru speciile de interes comunitar aprobate** (inclusiv mediu marin)   *Punctajul se va acorda în funcţie de suprafaţa ariilor protejate care beneficiază de măsuri active de conservare / numărul de măsuri de conservare pentru planurile de acţiune (în calcularea punctajului se va utiliza suprafața, acolo unde tipul de habitate permite; numărul de măsuri va fi utilizat ca și criteriu acolo unde suprafața nu este relevantă, respectiv pentru planurile de acțiune)*  *16 puncte = mai puţin de 20 ha Natura 2000 / 2 măsuri*  *18puncte = 20-40 ha Natura 2000 / 3 măsuri*  *20 puncte = 40-60 ha Natura 2000 / 4 măsuri*  *22 puncte = >60 ha Natura 2000 / 5 măsuri*  *Conform Secţiunii Context din Cererea de finanţare*   1. **Acţiuni de completare a nivelului de cunoaştere a biodiversităţii şi ecosistemelor (monitorizarea şi evaluarea speciilor şi habitatelor, cunoaşterea factorilor de presiune exercitaţi asupra biodiversităţii, inclus a speciilor invazive etc.).**   ***Punctaj maxim*** | | | ***22*** | ***16*** |
| * 1. ***Valoare adăugată*** | | | ***18*** | ***4*** |
| 1.2.1. Comunităţile locale sunt implicate în/contribuie la implementarea proiectului:   * Comunităţile locale sunt consultate/informate cu privire la activităţile prevăzute în cadrul proiectului - maxim 2 pct * Comunităţile locale (şi eventual, alţi factori relevanţi) sunt implicate activ în activităţile proiectului - maxim 2 pct * Activităţile prevăzute în cadrul proiectului prezintă și explică principiile de dezvoltare durabilă a comunităţilor locale prin promovarea biodiversității (ex.: modul în care pot fi organizate facilităţi agro- sau eco-turistice, promovarea unor produse organice, creare locuri de muncă etc.)- maxim 2 pct | | | 6 | 2 |
| 1.2.2. Proiectul prevede activităţi care contribuie la diseminarea rezultatelor acestuia   * Beneficiarul propune activităţi de diseminare a rezultatelor proiectului, iar aceste activităţi se adresează tuturor grupurilor ţintă relevante şi factorilor interesaţi relevanţi; * Activităţile de diseminare prevăzute contribuie la facilitarea implementării proiectului (sensibilizarea comunităţilor, eventual reducerea riscurilor aferente); | | | 4 | 2 |
| 1.2.3. Complementaritatea cu alte proiecte finanţate din fonduri europene sau alte surse   * Activităţile propuse în cadrul proiectului fructifică rezultatele obţinute din proiecte precedente, care au avut ca scop conservarea biodiversităţii; * Activităţile propuse în cadrul proiectului sunt complementare cu proiecte din alte sectoare de activitate (ex. activităţi finanţate prin POR, PNDR, POPAM, Life+ etc.)   ***Conform Secţiunii Asistenţă anterioară şi Complementaritate finanţări anterioare*** | | | 2 | 0 |
| * + 1. Proiectul fructifică soluţii inovative pentru elaborarea de planuri de management / implementarea măsurilor de conservare, pe baza experienţei acumulate prin proiecte anterioare, cu potenţial de dezvoltare a unor premise de implementare de bune practici în domeniul biodiversităţii.   ***Conform Anexei C.11 Descrierea măsurilor inovative*** | | | 2 | 0 |
| * + 1. Proiectul este localizat în judeţele relevante SUERD (Caraş-Severin, Mehedinţi, Dolj, Olt, Teleorman, Giurgiu, Călăraşi, Ialomiţa, Brăila, Galaţi, Tulcea, Constanţa) sau prezintă parteneriate cu entități cu profil similar din țările SUERD, încheiate în scopul corelării unor activități din cadrul proiectului sau atingerii unor obiective comune (se acordă 2 puncte dacă este îndeplinit oricare dintre criterii sau ambele criterii)   ***Conform Secţiunii Localizare proiect*** | | | 2 | 0 |
| * + 1. Proiectul este localizat în una din zonele defavorizate: Valea Jiului, zona Roșia Montană – Munții Apuseni și comunitățile marginalizate din Moldova (Vaslui-Iași)   ***Conform Secţiunii Localizare proiect*** | | | 2 | 0 |
| **2. Maturitatea şi calitatea pregătirii proiectului** | | | **40** | **28** |
| ***2.1 Calitatea propunerii tehnice***  Evaluarea proiectului va urmări coerența și logica în elaborarea proiectului în corelare cu respectarea prevederilor/recomandărilor din ghidul solicitantului (Secțiunile Obiective/Indicatori/Rezultate/Context/Justificare/Descrierea investiției/Plan de achiziții). La acest punct de vor urmări următoarele elemente:   * Aria vizată de proiect este corect şi suficient descrisă din punct de vedere al legislaţiei comunitare şi naţionale, al proprietăţii terenurilor, a importanţei pentru biodiversitate şi a caracteristicilor sale ştiinţifice. Hărţile ataşate prezintă în mod clar şi cuprinzător locaţia şi limitele ariei acoperite de proiect precum şi elementele propuse a fi realizate prin acţiunile proiectului (*Se vor poziţiona pe hartă elementele de infrastructură - centru de informare, panouri informative, trasee tematice etc.)* max 3 pct * Contextul proiectului este prezentat într-un mod coerent, inclusiv demersurile realizate anterior în vederea conservării biodiversităţii. Grupurile ţintă sunt identificate şi cuantificate. Problemele şi ameninţările sunt identificate, suficient detaliate (pentru a putea fi stabilit impactul acestora asupra biodiversităţii) şi sunt corelate cu activităţile proiectului – max 3 pct * Obiectivele, activitățile şi rezultatele proiectului sunt corect formulate și există o corelare logică între problemele/deficiențele identificate şi rezultatele proiectului (secţiunea Obiective proiect şi Rezultate aşteptate). Documentaţia suport furnizată fundamentează şi susţine în mod relevant activităţile propuse în proiect – max 3 pct * Rezultatele anticipate sunt cuantificabile şi corelate cu indicatorii proiectului. Indicatorii propuşi sunt corect identificaţi şi permit monitorizarea implementării proiectului – max 3 pct * Calendarul activităţilor asigură o derulare optimă a proiectului (durata de realizare a activităţilor preliminare/pregătitoare, proceduri de obţinere a autorizaţii/avize/permise etc.), este corelat cu planul de achiziţii respectă legislaţia în vigoare. – max 3 pct * Riscurile sunt identificate într-o manieră coerentă şi măsurile de prevenire şi diminuare a riscurilor sunt prezentate şi detaliate. – max 2 pct * Dacă proiectul conține lucrări de infrastructură, modul de identificare a nevoii de infrastructură este justificat și este corelat cu obiectivele generale și specific ale proiectului – max 3 pct (pentru proiectele care nu conțin lucrări de infrastructură, punctele se redistribuie criteriilor 1, 3 și 4 – 1 punct suplimentar pentru fiecare criteriu) | | | *20* | *14* |
| ***2.2 Cadrul de implementare a proiectului (capacitate şi personal)*** | | | *10* | *7* |
| Unitatea de Implementare a proiectului (UIP):   * unitatea de implementare a proiectului (UIP) este dimensionată în funcţie de necesităţile de implementare a proiectului- max 2 pct * responsabilităţile persoanelor sunt bine definite şi corelate cu fişele de post ale acestora / contractele de servicii (dacă se prevede externalizarea) - max 1 pct * relaţiile de muncă în cadrul UIP sunt prezentate şi detaliate - max 1 pct * nivelul de experienţă profesională a personalului UIP este corelat cu pragurile de eligibilitate a salariilor - max 2 pct | | |  |  |
| În cazul în care solicitantul/partenerii implementează activităţi din proiect, acest punct va fi evaluat și din perspectiva capacității de asigurare a expertizei tehnice necesare implementării activităților (max 4 pct):   * aceştia au experienţă anterioară relevantă pentru activităţile respective. * alocarea resurselor umane şi financiare este dimensionată în funcţie de experienţa anterioară a instituţiilor şi de necesităţile de implementare a proiectului. * responsabilităţile instituţiilor şi a persoanelor implicate în implementarea acestor activităţi sunt bine definite şi corelate cu experienţa de implementare a proiectului. * nivelul de experienţă profesională a personalului care implementează activităţi este corelat cu pragurile de eligibiltate a salariilor.   *În cazul în care solicitantul nu implementează direct activități, punctele vor fi redistribuite la criteriul privind UIP (câte un punct suplimentar pentru fiecare criteriu)* | | |  |  |
| ***2.3 Calitatea propunerii financiare*** | | | *10* | *7* |
| Evaluarea proiectului va urmări coerența și logica în elaborarea bugetului (secţiunea Buget), în corelare cu activitățile și rezultatele propuse. La acest punct de vor urmări următoarele elemente:   * Costurile proiectului sunt corect calculate, detaliate, coerente și realiste - max 2 pct * Costurile estimate pe categorii de cheltuieli şi pe activităţi sunt corect calculate şi justificate faţă de obiectivele propuse şi rezultatele estimate - max 2 pct * Costurile proiectului respectă prevederile legislaţiei privind eligibilitatea cheltuielilor - max 2 pct * Planul financiar repartizat pe ani corespunde necesităţilor de implementare a proiectului - max 2 pct * Proiectul a fost analizat din perspectiva unor posibile venituri generate ca urmare a investiției (acolo unde este cazul) - max 2 pct | | |  |  |
| 1. **Sustenabilitate (financiară şi administrativă)** | | | **20** | **12** |
| 3.1 Solicitantul a identificat acţiunile necesare pentru asigurarea continuităţii proiectului, prin planficarea activităţilor viitoare, şi după caz, a măsurilor de acordare a custodiei. | | | 10 | 6 |
| 3.2 Solicitantul a identificat şi estimat disponibilitatea resurselor financiare şi umane necesare pentru asigurarea continuităţii proiectului. | | | 5 | 3 |
| 3.3 Solicitantul prezintă modul în care rezultatele/experienţa obţinute prin proiect vor fi diseminate şi vor produce efecte şi după finalizarea acestuia. | | | 5 | 3 |

*Notă: Pentru calificare, trebuie îndeplinite cumulativ următoarele punctaje:*

* *Pentru fiecare criteriu major – relevanţă, maturitate şi sustenabilitate– este necesară obţinerea punctajului minim de calificare*
* *Punctajul total obţinut pentru selecţia la finanţare este 80 puncte.*
* *Fiecare criteriu major include subcriterii.*

**Proiectul se califică în urma procesului de evaluare? DA NU**

**Dacă DA, proiectul este propus: Pentru finanţare**

**Comentarii:**

1. Doar dacă partenerul implementează activităţi din proiect [↑](#footnote-ref-1)
2. Pentru solicitanții care au calitatea de custode/administrator, se consideră că evaluarea statutului solicitantului a fost analizată de către autoritatea competentă de mediu în procesul de acordare a calității de administrator / custode. [↑](#footnote-ref-2)
3. Nota justificativă va conține explicații documentate referitoare la sursa pierderilor (ex. facturi emise și neîncasate în termen) și modalități concrete de remediere a situației (ex. Acțiuni de recuperare a datoriilor; planificare bugetară în funcție de proiectele propuse, cu precizarea surselor financiare; măsuri de control care să prevină depășirea sumelor bugetate). [↑](#footnote-ref-3)
4. Măsurile de conservare activă sunt acele măsuri efectiv realizate pentru îmbunătăţirea sau menţinerea stării de conservare (de exemplu: menţinerea arealului unei specii sau a habitatului – inclusiv panouri pentru protecția speciilor, menţinerea efectivului populaţiei, menţinerea păşunatului tradiţional, împăduriri, păstrarea zonelor de hrană şi odihnă pentru sturioni, etc.). Detalii suplimentare sunt prezentate în secțiunea 3.3.9 din Ghidul solicitantului [↑](#footnote-ref-4)
5. În calculul valorii pentru stabilirea măsurilor active sunt incluse și cheltuielile pentru pregătirea măsurilor active [↑](#footnote-ref-5)